# La Grande et véritable pronostication des Cons sauvages/01

LA GRANDE ET VERI- TABLE Pronoſtication des Cons ſauvages, avec la maniere de les aprivoi- ſer, nouvellement imprimée par l’autorité de l’Abbé des Conars. ¶ ¶ ¶

### AVX LECTEVRS SALUT Prognoſtication des Cons ſauvages

Reprenant les ſots Aſtrologues, Elle eſt ſi vraye que c’eſt rage, Et ſi vaut mieux pour un Village, Le tiers qu’une poche de drogues.
OR faictes paix, taiſez-vous là Et croyez ce que m’oyrez dire, Autant decà comme de-là Pas ne ſuis venu pour vous nuire, Mais afin de vous inſtruire Suis cy venu en grand inſtant, Faux Aſtrologues contredire, Deſquels le monde eſt mal content. ﻿Ces meſchans Prognoſtiqueurs couchent En eſcrit du tems advenir, Et ſemble qu’aux Planettes touchent Du bout des doigts à les ouyr, On les deuſt tous vifs enfouyr,
Ou les ietter en la riviere : Hors du pays les feray fuir, Si ie puis avant qu’il ſoit gueres. ﻿Sçauez-vous de quelle matiere Ie veux icy en droit parler ? Ie vous viens monſtrer la maniere De ſçavoir quand devra greſler, Plouvoir, tonner, & eſclairer, Dont ſouvent eſtes en eſmoy ; I’eſpere avant que m’en aller Qu’en ſçaurez autant comme moy. ﻿Qui veut ma ſcience comprendre Achepte des Cons s’il n’en a, Il en eſt qui ne font qu’attendre Qu’on les embeſogne à cela ; Mais acheptez en de ceulx-là Qui ont ſens & entendement, Et n’en prenez point de plus là, Ou vous perdriez tout votre argent. ﻿Tout ce que nous prognoſtiquons, Le comprenons en un vieil livre, Nomme le Kalendrier des Cons, Contenant cent & un livre ; Et ſi s’il qui a le livre Veult feuilleter la Librairie, Luy fault ung cierge d’une livre Pour le droit de la Confrérie.
﻿Le premier mois du Kalendrier Eſt ſouvent ſi froid que merveilles, Auſſi eſt-il comme Janvier, Ou ſon bonnet à grandes oreilles. Si les Cons ont les joues vermeilles, Coygner leur fault très-bien les aynes, Aux fillettes non pas aux vieilles, Nous aurons pour bled des avoynes. ﻿En Febvrier quon nomme le court, Si vous voyez les Cons farouches, C’eſt adventure s’il ne court Le mois d’après force de mouches. On menera grande guerre aux ſouches Ce mois-là s’il faict encore froid, De peur que vos enſans ne ſoient louches Il fault percer les trous à droict. ﻿Chacun ſçait que le mois de Mars Ne fauldroit iamais en Kareſme, Si les Cons ſifflent comme iars, Il ne fault point que lon fe cheſme D’avoir fromage, laict & creiſme, Autant que iamais on en veit ; Si vous n’avez vn Con de meſme, Par deſpit coupez-vous le Vit. ﻿Le mois d’Avril regarderas Si les cons ont vertes oorées ; Si il eſt ainſi dire pourras
Qu’il ſera force de porées, Et que les ieunes eſpouſées Deſireront de leurs marys Eſtre hochée a repoſée, Et ſera force de ſous-tys. ﻿S’il advient qu’au mois de May Il ne faſſe pluye ou rouſée, Vous ſçavez auſſi bien que moi Avant la toiſon ſera touſée, Iamais ne feuſt tant de marée Qu’il ſera, mais nous en taiſon De maquereaux ou telle denrée N’empêchez point votre maiſon. ﻿Le mois de Juin donnez-vous garde S’ils ont une lippe iaulne, Il ſera force de mouſtarde A Digeon & du vin de Beaulne, On n’excommuniera point au Proſne Ceux qui hochent ſans argent S’ils n’ont le Vit plus long qu’une aulne À la meſure de Nogent. ﻿Quant vient au mois de Juillet, Les Cons ont ſouvent la conſue ; Qui voudra ouvrir le feuillet Face premierement revue. Il voirra, s’il n’a la berlue, S’il y a boutons aux Roſiers ;
Car puiſqu’il fault que l’homme ſue, D’aller aux lymbes a dangeir. ﻿En Aouſt les Cons ont de couſtume A eſtre palles & dégoutez, Et ont une groſſe apoſtume, Regardez-bien où vous boutez ; Piquez tout beau, & vous haſtez, Chevauchant par vaulx & par plains, Car vous ſerez bien mal montez Quand vous n’aurez que des Poullains. ﻿Ie vous en advertis, bonnes Dames, Tous les ans au mois de Septembre, D’avoir de bonnes ſages-Femmes Avecque vous en votre chambre, Car on vous tirera un membre Au corps dont changerez couleur, Chacune de vous ſe remembre De prendre en gré cette douleur. ﻿Le mois d’Octobre vient après Que l’on ſeme les bleds en terre : Si les Cons ſont preſſez trop près, Et qu’on leur veuille faire guerre, Fault le Vit auſſi dur que pierre, Si fauldra-t-il qu’il amolliſſe, Et s’il cuyde gagner Sanxerre Non ſera, mais bien la palice. ﻿Pour certain le mois de Novembre,
Si les Cons font laide grimace, Par cela donnent à entendre Que c’eſt affin qu’on les rebrace, Si le Con d’une ieune Garce Se met à muer ce moys-là, On le ſuivroit à la trace Iuſques à Sens & bien pus-là. ﻿S’ils ont la Motte groſſe & dure En Decembre, il eſt à craindre Qu’il en ſortira de l’ordure, Si peu ne les ſçaura-t-on poindre, Et ne pourra la playe rejoindre Pour oingture que l’on lui baille, L’on oyra maint bon homme plaindre Qu’on luy baille trop de la taille. ﻿Meſſieurs, voylà les influences Qui peuvent advenir ſous les Cieux, De ces Cons l’on dict par Sentence, L’ung ſent le ieune, l’autre le vieulx : Vous en voyez devant vos yeux La Bulle vraye & authentique, Acheptez là pour la voir mieulx, Si ſentez y avoir pratique. ﻿Prince, nous aymons les flacons Remplys, affin que y croquons Et les perdrix prins aux faulcons, La moytié plus que ces gros Cons.